Terry Griffiths

Terence Martin 'Terry' Griffiths (Llanelli, Gales, 1947ko urriaren 16a - Llanelli, 2024ko abenduaren 1a) Galesko snooker jokalari profesionala izan zen, Munduko txapeldun izandakoa.

 Kirol ibilbidea 
Snooker jokalari profesionala izan zen 1978 eta 1997 artean, eta aurretik amateur, zenbait lanbide izan zituen: meatzari, aseguru saltzaile, postari eta autobus gidaria. Erretiratu ondoren, entrenatzailea eta telebistako komentarista izan zen. Jokoan alderdi taktikoa asko landu zuen jokalaria izan zen, adibidez partida baten erritmoa baretuz, kontrarioa desorekatzeko.

1979ko Munduko Snooker Txapelketa irabazi zuen, finalean Dennis Taylor garaitu zuelarik (24-26), eta 1988ko edizioko txapeldunorde ere izan zen, azken partidan Steve Davisek (11-18) gainditu zuelarik. Munduko titulu horrez gain, Erresuma Batuko Txapelketako (1982), eta Masterseko (1980) garaile izan zen, besteak beste. Ez zuen 147ko takada gorenik lortu, eta bere ibilbideko garaiena 139koa izan zen.

 Erreferentziak 

 Kanpo estekak 

Kategoria:Snooker jokalariak
Kategoria:Galesko kirolariak
Kategoria:Carmarthenshire konderriko jendea